ตอนนี้ได้ไปหาเเล้วครับ ยา1เข็ม กับ4เม็ด ก่อนหน้านี้ผมมีอาการเจ็บท้องน้อย งามขาหนีบ อัณฑะ ตอนนี้รู้สึกอ่อนเพลีย เหมือนมีไข้ต่ำผมไปเสี่ยงมาวันที่1 มกรา ผมควรไปตรวจHIV วันไหนครับ
สวัสดีค่ะ การตรวจ hiv นั้นมีหลายแบบ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงโดยส่วนใหญ่จะตรวจวิธีที่ 2 หรือ 3 สามารถแจ้งแพทย์ที่ดูแลได้ และบอกแพทย์ว่ามีความเสี่ยงมาล่าสุดเมื่อไร แพทย์จะได้เลือกวิธีที่น่าจะบอกผลได้ชัดเจนค่ะแต่อย่างไรก็ตามควรไปยืนยันด้วยการตรวจภูมิคุ้มกันต่อ hiv ที่ 3 เดือนในทุกรายค่ะ